《秋日怀元晦》
宋代·黄铢

叶落不胜秋，山空退烦暑。
高斋读书罢，枕臂听残雨。
霭霭野云昏，翻翻坠红舞。
中虚万思息，动静理可睹。
敬直如有存，勇进忽无所。
要当涵濡得，未易气力取。
林□传秋声，晚色霁宫宇。
肃骚节物变，仰伏冥鸿举。
谁与会心期，怀君自延伫。

作者简介：黄铢（1131～1199）字子厚，号谷城，建安（今福建建瓯）人。徙居崇安。其母为孙道绚，少师事刘子翚，与朱熹为同门友。以科举失意，遂隐居不仕。理宗庆元五年卒，年六十九。著有《谷城集》五卷。事见《晦庵集》卷七六《黄子厚诗序》、卷八七《祭黄子厚文》，《宋元学案》卷四三有传。